Sunday Times Books LIVE - LAPA Uitgewers
by LAPA Uitgewers on Sep 11th, 2018 Tweet
Ontmoet ’n paar dapper en interessante diere van regoor die wêreld! Ontdek die wonderlike, ware verhaal van Jock, die Suid-Afrikaanse hond wat wêreldberoemd geword het; leer ken ’n brilpikkewyn met die naam Gregory Peck en skud poot met Just Nuisance, ’n hond wat by die Britse vloot aangesluit het! Hierdie boek bevat vyf asemrowende ware dierestories:
Het jy al gehoor van ’n hond wat lid van die vloot is? Of ’n pet dra en alleen trein ry? Dis wat Just Nuisance gedoen het.
’n Ware verhaal oor die wonderbaarlike vriendskap tussen twee troetelvisse.
Die merkwaardige verhaal van ’n katjie wat op ’n dag in die ysbeerpoel by ’n dieretuin beland het – en deur een van die gevaarlik bere gered is!
Vind uit hoe ’n brilpikkewyn genaamd Gregory Peck mense geïnspireer het om vir die natuur om te gee.
Jock van die Bosveld en ander ware dierestories deur Wendy Maartens, geïllustreer deur Alex van Houwelingen
Tags: Afrikaans, Alex van Houwelingen, Children, Jock van die Bosveld en ander ware dierestories, LAPA Uitgewers, South Africa, Travel, Wendy Maartens
News flash! Martin Steyn’s Dark Traces is about to be translated into Turkish
by LAPA Uitgewers on Aug 30th, 2018 Tweet
Dark Traces, Lapa Publisher’s first novel to have won a Kirkus Star, is about to be translated into Turkish! Both the English and the Afrikaans (Donker Spoor) titles were written by Martin Steyn.
Dark Traces is the English translation of Martin Steyn’s first suspense novel, Donker Spoor.
The South African Police Service’s Warrant Officer Jan Magson, estranged from his son and still grieving for his wife, is assigned to the case. He has to look the mothers and fathers in the eye. He has to answer their questions. And he can’t.
Headlines question the police’s ability to protect the community from this evil. A newspaper prints a mother’s heart-wrenching letter to the killer. A father offers a substantial reward.
And every time another lead reaches a dead end, Magson finds himself looking down at another dead girl.
Winner of the 2015 ATKV Prize for Suspense Fiction, Martin Steyn’s Dark Traces deals with two sides of homicide: sadistic murder and euthanasia: killing for pleasure and killing for love.
Donker spoor by Martin Steyn
Tags: Afrikaans, Awards, Dark Traces, Donker spoor, English, Fiction, Fiksie, LAPA Uitgewers, Martin Steyn, Riller, South Africa, Spanningsroman, Speurverhale
Gaia Cornwall se Jabari Jumps is pas in Afrikaans as Sizwe spring uitgegee
by LAPA Uitgewers on Aug 15th, 2018 Tweet
Sizwe is beslis gereed om van die duikplank af te spring. Sy swemlesse is agter die rug, hy het sy swemtoets met vlieënde vaandels geslaag, en hy kan spring soos min, so hy is glad nie bang nie.
“Dit lyk maklik,” sê Sizwe terwyl hy kyk hoe die ander kinders beurte maak op die duikplank. Maar toe Pappa sy hand ’n drukkie gee, druk hy terug. Hy moet buitendien eers besluit watter spesiale soort sprong hy gaan gee, en hy moet darem seker eers ’n paar strekoefeninge doen voordat hy op die duikplank klim…
In hierdie wonderlike storie oor hoe om jou vrese te bowe te kom, vang Gaia Cornwall ’n roerende oomblik vas tussen ’n geduldige en aanmoedigende pa en ’n vasberade seuntjie wat sommer dadelik jou hart sal steel
Sizwe spring deur Gaia Cornwall
Tags: Afrikaans, Children, Gaia Cornwall, LAPA Uitgewers, Sizwe spring, South Africa
Madelein Rust se Lam ter slagting vertel ’n verhaal van korrupsie, mensehandel, geldwassery, bissare seks en ’n kultus
by LAPA Uitgewers on Aug 2nd, 2018 Tweet
Vyf meisies is reeds gemartel en vermoor voordat Renata Malan en haar span deur die polisie gekontrakteer word om ’n nuwe geval te ondersoek. Elkeen is doelbewus geplant sodat dit ontdek móés word en die modus operandi laat geen twyfel dat dit ’n reeksmoorde is nie.
Die spoor is egter koud.
Identifikasie is onmoontlik vanweë die slagoffers se gesigbeserings en dit maak slagofferprofilering onmoontlik, want hoe vang mens ’n moordenaar as jy nie weet wie die slagoffers is of waar hulle vermoor is nie? Die enigste ander leidraad is ’n belofte van nog ’n moord oor drie en dertig dae.
Toe ’n outistiese, forensiese beeldhouer in hegtenis geneem word, gaan rooi ligte aan vir Renata.
Word iets toegesmeer?
Speel die obskure Noagsgemeente dalk ’n rol?
Tot watter mate sal die Vrymesselaars een van hulle lede beskerm? Wat weet Mistress Raven, die eienares van die kerker waarin sado-masochiste hul seksspeletjies beoefen?
En wat sal die versteurde Chanté Naudé-Mulder nóg doen om Stefan deel van haar lewe te maak?
Lam ter slagting vertel ’n verhaal van korrupsie, mensehandel, geldwassery, bissare seks en ’n buitensporige magsdrang teen die agtergrond van die donker bedrywighede, ’n kultus en die geheimhouding eie aan die hoogste graad van Vrymesselary.
Die lot van die gewone lede van die SAP wat gekniehalter word in die uitvoering van hulle pligte deur hoëlui in die politiek en polisie word oortuigend weergegee.
Bloemfontein is nou eenmaal die teelaarde vir reeksmoordenaars, as ’n mens vir Madelein Rust moet glo! Sy het lank in Bloemfontein gebly en gebruik die straatplanne in haar kop om boeke op te baseer. Haar skrywersloopbaan skop af met die skryf van kortverhale, waarvan verskeie gepubliseer is.
Rust se debuutroman, Die 13de kaart, is in Julie 2014 op die rakke, verskyn kort daarna op Nielsen se topverkoperlys en word benoem vir ’n ATKV-Woordveertjieprys vir Spanningsliteratuur. Haar drie daaropvolgende romans verkoop nog beter.
Lam ter slagting is die vierde boek waarin doktor Renata Malan die hoofkarakter is, ’n profileerder met ’n donker verlede en ’n talent om in geweldsmisdadigers se koppe te klim.
Rust is ’n meester in die skep van spanning met humor daarby en skryf heerlik loslittig.
Lam ter slagting deur Madelein Rust
Tags: Afrikaans, Fiction, Lam ter slagting, LAPA Uitgewers, Madelein Rust, South Africa
Tags: Book Excerpts, English, Inside SA's Biggest Corporate Crash, James-Brent Styan, LAPA Uitgewers, Non-fiction, South Africa, Steinhoff
Tags: Afrikaans, English, James-Brent Styan, LAPA Uitgewers, News, Non-fiction, South Africa, Steinhoff en die Stellenbosse Boys
by LAPA Uitgewers on Jun 7th, 2018 Tweet
Zander het nog nooit tevore iets gewen nie. Daarom is hy heeltemal uit die veld geslaan toe hy die groot prys in ’n kompetisie wen: ’n regte egte … ROFSTOEIER!
Die stoeier se naam is Max die Masjien. Hy is rof en onbeskof. Hy het nie hare nie. Hy het nie ’n nek nie. Maar hy het spiere. Sy spiere het spiere. Sy spiere se spiere het spiere. Bo-op al daardie spiere het hy ’n tatoe. Hy is Zander se persoonlike lyfwag! Vir ’n hele week lank sal hy Zander se persoonlike lyfwag wees!
Max het boonop ’n geheim van sy eie … Kom klim in die kryt saam met Max die rofstoeier. Of, nog beter, kom saam skool toe ek kyk wat gebeur wanneer ’n rofstoeier op die skoolbankie moet sit.
Max die Masjien deur Jaco Jacobs, met illustrasies deur Stephen Wallace
Tags: Afrikaans, Children, Jaco Jacobs, LAPA Uitgewers, Max die Masjien, South Africa
by LAPA Uitgewers on Jun 5th, 2018 Tweet
Inspekteur Conrad Dorfling is terug! Isa Konrad laat die sonderlinge speurder van Karibib, Conrad Dorfling, weer krap waar daar ’n lyk is.
•	Die lyk is oud. Dit gaan moeite kos om uit te vind wat aangaan.
•	Alet Gouws is terug in Karibib. Hoekom weet hy nie, maar hy is nie seker dat dit goeie nuus is nie, want…
•	die hele polisiestasie weet skynbaar reeds van sy en Alet se afskeidsoen …
Conrad weet nie wie se lyk dit is nie, maar hy is dankbaar dat dit ’n geraamte is, ’n doodloopsaak dus. Hy kan nie twee moorde in twee weke onder sy neus laat gebeur nie. Boonop krap Alet se teenwoordigheid hom om. Hy het regtig gedink daardie soen was vaarwel. Sy is ’n mooi vrou en Con se vorige huwelik het rampspoedige gevolge gehad. Hy is bang, want hoekom het sy skielik teruggekom Karibib toe?
Doodsake op Karibib volg op Moord op Karibib. Doodsake op Karibib word uit die manlike hoofkarakter, Dorfling, se perspektief aangebied. Dorfling is lieflike, onbeholpe karakter met ’n goeie hart. Daar is iets van Sally Andrews se “Detective Kannemeyer” te bespeur, maar Dorfling ontwikkel in ’n unieke, Namibiese speurder.
Konrad se fyn waarnemingsvermoë en lekker sin vir humor, asook haar deerniswekkende karakters, sorg vir ’n opkrullekkerboek. Nie te veel bloed nie. Net genoeg spanning en hope menslikheid, soos styfgeklitste room, bo-op.
Doodsake op Karibib deur Isa Konrad
Tags: Afrikaans, Doodsake op Karibib, Fiction, Isa Konrad, LAPA Uitgewers, South Africa, Travel
by LAPA Uitgewers on May 24th, 2018 Tweet
Christine wil van Frikkie, haar man, ontslae raak. Moord maak meer sin as egskeiding, veral nadat hy baie geld op die Lotto wen wat hy nie met haar deel nie, maar dan trek daar ’n geskeide man met ’n volwasse dogter langs haar in. Wanneer Frikkie op ’n onverklaarbare wyse by die trap in die huis afval, is die speurders en Christine suspisieus oor haar nuwe buurman. Christine, nou die ryk weduwee, trou gou weer en trek saam met haar nuwe man na ’n veiligheidslandgoed.
’n Eertydse kollega van Christine, Zebith, is haar nuwe buurvrou. Mettertyd kom Christine agter dat die huis waarin sy en haar nuwe man bly, ’n bloedige geskiedenis het. Zebith ken die geskiedenis en was betrokke by die inwoners. Sy ly aan postraumatiese stres en wroeg omdat sy skuldig voel oor wat in die huis langs hare gebeur het. Saam met die skuldgevoel moet sy ook die pyn van haar gebroke hart hanteer.
Die twee buurvroue het albei die mans saam met wie hulle gewoon het, verloor en albei het skouers geskuur met gewelddadige dood. Daar kan tog nie nog onvoorsiene tragedies vir hulle voorlê nie?
Domestic noir: Elders het boeke soos The girl on the train, wat as domestic noir bekendstaan, opslae gemaak. Hamersma val ook in die kategorie. Die versmorende effek van die huishoudelike alledaagse is die hoofbron van konflik. Hamersma se boek het egter ’n unieke storie, reg vir die Suid-Afrikaanse mark.
Chanette Paul, LAPA Uitgewers se manuskripontwikkelaar, sê: “Dis altyd verblydend wanneer skrywers nuwe genres in Afrikaans aanpak. Die noir-genres, en spesifiek domestic noir, is deesdae baie gewild. Ek is dus bly Elsa het hierdie tendens op die proef gestel.”
Jeanette Ferreira, teksredakteur, sê: “Dit is die beste van Elsa se romans wat ek ooit gelees het. Die bisarheid, die droefheid, die sameloop van omstandighede het my so geboei dat ek nie die teks wou neersit nie. Well done!”
Die Mense Langsaan deur Elsa Hamersa
Tags: Afrikaans, Die Mense Langsaan, Domestic noir, Elsa Hamersa, Fiction, LAPA Uitgewers, South Africa, Travel